Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 372/12/5511	Žilina, 13.5.2015
EEČ : 2-43-2417-2015

U Z N E S E N I E

Trestná vec:	obvinená XXXXX  
Prečin:	Machinácie pri verejnom obstarávaní a verejnej dražbe podľa § 266 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 30.8.2013, spisová značka 2 Pv 372/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	ako štatutárny zástupca - riaditeľ neziskovej organizácie XXXXXXXXXX, ako obstarávateľ, pri výberovom konaní na uskutočnenie rekonštrukčných prác HSV a PSV projektu "XXXXX", ktorý bol financovaný dotáciou Ministerstva práce, sociálnych vecí a rodiny SR vo výške 10.000,- € poskytnutou na základe Zmluvy o poskytnutí dotácie reg. číslo XXXXX zo dňa XXXXX dojednala prednosť pre súťažiteľa XXXXX, XXXXX, XXXXX, IČO: XXXXX, nakoľko predmetné rekonštrukčné práce boli objednané objednávkou č. XXXXX zo dňa XXXXX, teda skôr ako boli predložené jednotlivé cenové ponuky a skôr ako bolo uskutočnené "vyhodnotenie ponúk vo verejnom obstarávaní zákazky s nízkou hodnotou" datované na deň XXXXX

Uznesením prokurátora Okresnej prokuratúry Žilina zo dňa 30.8.2013, spisová značka 2 Pv 372/12/5511, bola určená obvinenej skúšobná doba v trvaní 18 mesiacov.
Odôvodnenie:
	Uznesením sp. zn. 2Pv 372/12/5511 z 30.08.2013, právoplatným 25.09.2013, bolo podmienečne zastavené trestné stíhanie proti XXXXX za prečin machinácie pri verejnom obstarávaní a verejnej dražbe podľa § 266 ods. 1 Tr. zák. so skúšobnou dobou 18 mesiacov, ktorá uplynula 25.03.2015.

     	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie

	V skúšobnej dobe nebola XXXXX odsúdená za iný trestný čin, ani sa proti nej nevedie trestné stíhanie, nebol voči nej schválený zmier ani zastavené trestné stíhanie za skutok spáchaný v skúšobnej dobe podmienečného zastavenia trestného stíhania. Rovnako obvinená nebola postihnutá za priestupok spáchaný v skúšobnej dobe podmienečného zastavenia trestného stíhania. Taktiež neboli zistené žiadne iné závady v jej správaní počas skúšobnej doby, ktoré by odôvodňovali vyslovenie neosvedčenia sa v skúšobnej dobe. Jej správanie sa je hodnotené kladne. Tým  sú splnené zákonné podmienky na vyslovenie o osvedčení sa v skúšobnej dobe.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor